CELEX: 32019D1998
Language: sl
Date: 2019-11-28 00:00:00
Title: Izvedbeni Sklep Komisije (EU) 2019/1998 z dne 28. novembra 2019 o spremembi Izvedbenega sklepa (EU) 2018/320 glede obdobja uporabe ukrepov varovanja zdravja živali za močerade v zvezi z glivo Batrachochytrium salamandrivorans (notificirano pod dokumentarno številko C(2019) 8551) (Besedilo velja za EGP)

2.12.2019   
               
               
                  SL
               
               
                  Uradni list Evropske unije
               
               
                  L 310/35
               
            
         IZVEDBENI SKLEP KOMISIJE (EU) 2019/1998
         z dne 28. novembra 2019
         o spremembi Izvedbenega sklepa (EU) 2018/320 glede obdobja uporabe ukrepov varovanja zdravja živali za močerade v zvezi z glivo Batrachochytrium salamandrivorans
         
         (notificirano pod dokumentarno številko C(2019) 8551)
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Direktive Sveta 90/425/EGS z dne 26. junija 1990 o veterinarskih pregledih, ki se zaradi vzpostavitve notranjega trga izvajajo v trgovini znotraj Unije z nekaterimi živimi živalmi in proizvodi (1), ter zlasti člena 10(4) Direktive,
         ob upoštevanju Direktive Sveta 91/496/EGS z dne 15. julija 1991 o določitvi načel o organizaciji veterinarskih pregledov živali, ki vstopajo v Skupnost iz tretjih držav, in o spremembi direktiv 89/662/EGS, 90/425/EGS ter 90/675/EGS (2) in zlasti člena 18(7) Direktive,
         ob upoštevanju naslednjega:
         
                     (1)
                  
                  
                     Z Izvedbenim sklepom Komisije (EU) 2018/320 (3) so bili določeni nekateri ukrepi varovanja zdravja živali za trgovino z močeradi znotraj Unije in vnos takih živali v Unijo v zvezi z glivo Batrachochytrium salamandrivorans. Izvedbeni sklep (EU) 2018/320 se uporablja do 31. decembra 2019.
                  
               
                     (2)
                  
                  
                     Več držav članic in zainteresiranih strani je Komisijo obvestilo o svojih omejenih izkušnjah s praktično izvedbo Izvedbenega sklepa (EU) 2018/320 in o tem, da so pristojni organi doslej dali v karanteno in potrdili le nekaj pošiljk močeradov.
                  
               
                     (3)
                  
                  
                     Poleg tega je več nedavnih znanstvenih in epidemioloških ugotovitev okrepilo trenutno znanje o več vidikih v zvezi z glivo Batrachochytrium salamandrivorans in potrdilo, da je gliva Batrachochytrium salamandrivorans endemična v več azijskih državah in je prisotna v Španiji.
                  
               
                     (4)
                  
                  
                     Vendar obstajajo precejšnje vrzeli v znanju o njeni naravi in diagnosticiranju. Zlasti ta napredek še ni privedel do jasnejše geografske razmejitve njene prisotnosti v večini držav in do izboljšanja metod za njeno diagnosticiranje niti do morebitnih ukrepov, ki bi jih bilo treba uporabiti za zmanjšanje tveganja njenega širjenja prek pošiljk, s katerimi se trguje.
                  
               
                     (5)
                  
                  
                     Zato bi morali podrobni ukrepi varovanja zdravja živali iz Izvedbenega sklepa (EU) 2018/320 ostati nespremenjeni.
                  
               
                     (6)
                  
                  
                     Uredba (EU) 2016/429 Evropskega parlamenta in Sveta (4) krepi pravni okvir za skupno politiko Unije na področju zdravja živali z enotnim, poenostavljenim in prilagodljivim zakonodajnim okvirom za zdravje živali. Zlasti določa zaščitne ukrepe v primeru bolezni živali. Uredba se bo začela uporabljati 21. aprila 2021.
                  
               
                     (7)
                  
                  
                     Zato bi bilo treba uporabo Izvedbenega sklepa (EU) 2018/320 podaljšati do datuma začetka uporabe navedene uredbe.
                  
               
                     (8)
                  
                  
                     Izvedbeni sklep (EU) 2018/320 bi bilo zato treba ustrezno spremeniti.
                  
               
                     (9)
                  
                  
                     Ukrepi iz tega sklepa so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJI SKLEP:
         
            Člen 1
            Člen 11 Izvedbenega sklepa (EU) 2018/320 se nadomesti z naslednjim:
            
               
                  „Člen 11
                  
                  Uporaba
                  Ta sklep se uporablja do 20. aprila 2021.“
               
            
         
         
            Člen 2
            Ta sklep je naslovljen na države članice.
         
         
            V Bruslju, 28. novembra 2019
            
               
                  Za Komisijo
               
               Vytenis ANDRIUKAITIS
               
                  Član Komisije
               
            
         
         
            (1)  UL L 224, 18.8.1990, str. 29.
         
            (2)  UL L 268, 24.9.1991, str. 56.
         
            (3)  Izvedbeni sklep Komisije (EU) 2018/320 z dne 28. februarja 2018 o nekaterih ukrepih varovanja zdravja živali za trgovino z močeradi znotraj Unije in vnos takih živali v Unijo v zvezi z glivo Batrachochytrium salamandrivorans (UL L 62, 5.3.2018, str. 18).
         
            (4)  Uredba (EU) 2016/429 Evropskega parlamenta in Sveta z dne 9. marca 2016 o prenosljivih boleznih živali in o spremembi ter razveljavitvi določenih aktov na področju zdravja živali („Pravila o zdravju živali“) (UL L 84, 31.3.2016, str. 1).